gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3463, del 29-03-1999 (1999/2756)

ACORD de 9 de març de 1999, del Govern Valencià, pel qual es nomena auditor de la societat Parc Temàtic d'Alacant, SA, per a l'exercici 1998.
---------------------------------------------------------------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2756


Organisme emissor
:   Parc Tematic d'Alacant, SA

Tipus de document
:   Acord

ACORD de 9 de març de 1999, del Govern Valencià, pel qual es nomena auditor de la societat Parc Temàtic d'Alacant, SA, per a l'exercici 1998. [1999/M2756]
  
El Govern Valencià, en la reunió del día 9 de març de 1999, adoptà l'acord següent:
  
El Govern Valencià, reunit a Valencia el dia 9 de març de 1999, com a Junta Universal d'Accionistes de la societat Parc Temàtic d'Alacant, SA, accepta els següents punts de l'ordre del dia de la reunió:
  
Primer
  
Nomenament com a auditor de la societat Parc Temàtic d'Alacant, SA, per a l'exercici 1998, de l'entitat KPMG Peat Marwick, SL.
  
Segon
  
Autorització al president del Consell d'Administració per a la protocol·lització i inscripció dels acords.
  
En tractar-se d'una empresa pública de la Generalitat Valenciana, i ser-ne aquesta l'únic soci, s'hi troben presents tots els accionistes de la societat.
  
Després de la deliberació oportuna i no havent-hi intervencions la constància de les quals se sol·licite, el Govern Valencià, en qualitat de Junta Universal d'Accionistes de la societat Parc Temàtic d'Alacant, SA, a la vista de la resolució de l'expedient instruït per a la contractació dels serveis de col·laboració en treballs d'auditoria amb la Intervenció General de la Generalitat Valenciana, dictada per delegació del conseller d'Economia, Hisenda i Administració Pública, de 26 d'octubre de 1998,
  
ACORDA
  
Primer
  
Nomenar auditor de la societat Parc Temàtic d'Alacant, SA per a l'exercici 1998, l'entitat KPMG Peat Marwick, SL, inscrita en el Registre Mercantil de Madrid, tom 11.961 del Llibre de Societats, foli 84, full número M-188.007, amb codi d'identificació fiscal número P 35690432 i inscrita en el Registre Oficial d'Auditors de Comptes (ROAC) amb el número S0702, i en el Registre de Societats de l'Institut d'Auditors Censors Jurats de Comptes amb el número 10, amb domicili social a Madrid, passeig de la Castellana, número 95.
  
Segon
  
Autoritzar el president del Consell d'Administració per a realitzar els actes necessaris per a l'execució de l'anterior punt de l'ordre del dia, atorgant per això, si escau, les escriptures públiques corresponents i instar-ne la inscripció en el Registre Mercantil.
  
No havent-s'hi debatut més assumptes que els consignats en l'ordre del dia, s'aprova la present acta de la Junta Universal d'Accionistes de la societat Parc Temàtic d'Alacant, SA.
  
El present acord serà publicat en el Diari Oficial de la Generalitat Valenciana.
  
València, 9 de març de 1999
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3500, del 21-05-1999 (1999/4573)

Informació pública del Projecte Reformat d'Urbanització del Pla Parcial La Cala, Sector B.
------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4573


Organisme emissor
:   Ajuntament de Benidorm

Tipus de document
:   Anunci

Informació pública del Projecte Reformat d'Urbanització del Pla Parcial La Cala, Sector B. [1999/M4573]
  
El senyor Alfonso Murcia Puchades, president de la Junta de Compensació del Pla Parcial La Cala, Sector B, ha proposat el Projecte Reformat d'Urbanització de l'esmentat pla parcial, i mitjançant aquest edicte, de conformitat amb el que disposa l'article 53, en relació amb els articles 45 i 46 de la Llei Reguladora de l'Activitat Urbanística de la Generalitat Valenciana, se sotmet aquest instrument de planejament a informació pública, durant el termini de 20 dies, comptats des de la publicació d'aquest edicte en el Diari Oficial de la Generalitat Valenciana.
  
Durant aquest termini podrà examinar-se la documentació completa del dit projecte d'urbanització, i s'hi podran formular les al·legacions o observacions que s'estimen convenients en relació amb aquest.
Diari Oficial de la Generalitat Valenciana


Sumari del DOGV 3614, del 28-10-1999 (1999/8982)

RESOLUCIÓ d'11 d'octubre de 1999, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 342, emissió 13 d'octubre de 1999.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8982


Organisme emissor
:   Institut Valencià de Finances

Tipus de document
:   Resolució

RESOLUCIÓ d'11 d'octubre de 1999, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 342, emissió 13 d'octubre de 1999. [1999/Q8982]
  
La subhasta número 342 de pagarés de la Generalitat Valenciana ha estat convocada el passat dia 29 de setembre de 1999, i sent el dia d'emissió el 13 d'octubre de 1999, l'Institut Valencià de Finances, en virtut del que estableix el Conveni de Col·laboració del programa d'emissió de pagarés de la Generalitat Valenciana, i d'acord amb la normativa vigent, resol:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
Diari Oficial de la Generalitat Valenciana


Sumari del DOGV 3579, del 09-09-1999 (1999/7795)

Informació pública de l'estudi d'impacte ambiental: projecte de conservació i millora de la carretera CV-203 entre el punt quilomètric 5+468 i el punt quilomètric 9+000, Torralba del Pinar. Expedient: 486/0433-TGB.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3579

Data del DOGV
:   09-09-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/7795


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental: projecte de conservació i millora de la carretera CV-203 entre el punt quilomètric 5+468 i el punt quilomètric 9+000, Torralba del Pinar. Expedient: 486/9683-QZE. [1999/Q7795]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent :
  
Estudi d'impacte ambiental: projecte de conservació i millora de la carretera CV-203 entre el punt quilomètric 5+468 i el punt quilomètric 9+000, Torralba del Pinar.
  
Expedient: 486/3872-KUW.
  
Terme municipal: Torralba del Pinar (Castelló).
  
Promotor: Diputació Provincial de Castelló.
  
Lloc: Conselleria de Medi Ambient, carrer de l'Arquitecte Alfaro, 39, 46163 València, i Ajuntament de Torralba del Pinar (Castelló).
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3532, del 06-07-1999 (1999/5115)

RESOLUCIÓ de 25 de maig de 1999, del conseller de Cultura, Educació i Ciència, per la qual se reconeix el Museu Etnològic Municipal de Torrella com a Col·lecció Museogràfica Permanent.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5115


Data del document
:   25-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Torrella
    * legislació
    * museu

RESOLUCIÓ de 25 de maig de 1999, del conseller de Cultura, Educació i Ciència, per la qual se reconeix el Museu Etnològic Municipal de Torrella com a Col·lecció Museogràfica Permanent. [1999/5115]
  
Vista la documentació presentada per l'Ajuntament de Torrella sol·licitant el reconeixement del Museu Etnológic Municipal de Torrella com a Col·lecció Museográfica Permanent.
  
Tenint en compte que l'esmentada Col·lecció Museogràfica Permanent reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l'Ordre de 6 de febrer de 1991, de la Conselleria de Cultura, Educació i Ciència, per la qual se regula el reconeixement de Museus i Col·leccions Museogràfiques Permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Patrimoni Artístic, de data 20/05/1999, he resolt
  
Primer
  
Reconéixer el Museu Etnològic Municipal de Torrella, com a Col·lecció Museogràfica Permanent als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l' Ordre de 6 de Febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el DOGV.
  
Tercer
  
Segons el que disposa l'article tretze de l'esmentada Ordre, la Conselleria de Cultura, Educació i Ciència podrà anul·lar el present reconeixement de la Col·lecció Museogràfica Permanent quan no s'acomplisca algun dels requisits que es demanen en l'Ordre.
  
Quart
  
Contra el present acte, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tots dos des l'endemà del dia de la publicació. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 25 de maig de 1999.- El Conseller de Cultura, Educació i Ciència: Manuel Tarancón i Fandos
Diari Oficial de la Generalitat Valenciana


Sumari del DOGV 3446, del 03-03-1999 (1999/1058)

Informació pública de la pèrdua de l'original de la carta de pagament número 7599Z599925SW, a nom d'Estación de Servicio San Bartolomé-La Campaneta, SA.
--------------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   1999/1058


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Informació pública de la pèrdua de l'original de la carta de pagament número 0871W933150HA, a nom d'Estación de Servicio San Bartolomé-La Campaneta, SA. [1999/Q1058]
  
S'ha perdut l'original de la carta de pagament número 3706H901480VA corresponent a la fiança de 60.000 pessetes, expedida per la Tresoreria dels serveis territorials de la Conselleria d'Economia, Hisenda i Administració Pública a Alacant, a nom d'Estación de Servicio San Bartolomé-La Campaneta, SA, i constituïda a favor de la Conselleria d'Obres Públiques, Urbanisme i Transports, per a la cruïlla subterrània en la carretera A-304, punt quilomètric 5,450/5,496, al terme municipal d'Orihuela.
  
En compliment del que estableix l'apartat tercer de l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels serveis territorials de la Conselleria d'Economia, Hisenda i Administració Pública a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 3625, del 15-11-1999 (1999/9496)

RESOLUCIÓ del Rectorat de la Universitat de València, de 9 de novembre de 1999, per la qual són nomenats funcionaris de carrera les persones que han superat les proves selectives d'accés al grup C, sector administració general, administratius per promoció interna, d'aquesta universitat, convocades per la Resolució de 26 de febrer de 1999 (DOGV de 26.03.1999).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9496


Organisme emissor
:   Universitat de València

Tipus de document
:   Resolució

RESOLUCIÓ del Rectorat de la Universitat de València, de 9 de novembre de 1999, per la qual són nomenats funcionaris de carrera les persones que han superat les proves selectives d'accés al grup C, sector administració general, administratius per promoció interna, d'aquesta universitat, convocades per la Resolució de 26 de febrer de 1999 (DOGV de 26.03.1999). [1999/F9496]
  
Atesa la proposta formulada pel tribunal qualificador de les proves selectives del grup C, administratius, sector administració general, torn de promoció interna, convocades per la Resolució de 26 de febrer de 1999 (DOGV de 26.3.1999), i verificada la concurrència dels requisits exigits en les bases de la convocatòria, de conformitat amb el que estableixen l'article 49 de la Llei de Reforma Universitària i l'article 188 dels Estatuts de la Universitat de València, aprovats per Decret de la Generalitat Valenciana de 16 de desembre de 1985, i a proposta del tribunal qualificador, resolc:
  
Primer
  
Nomenar funcionaris de carrera del grup C, administració general, administratius de la Universitat de València, els aspirants aprovats que s'indiquen a l'annex I d'aquesta resolució.
  
Segon
  
La diligència de presa de possessió es formalitzarà d'acord amb la normativa vigent i es trametrà per inscriure-la al registre de personal corresponent.
  
La data de presa de possessió serà el dia 1 de desembre de 1999.
  
Tercer
  
Contra aquesta resolució, que exhaureix la via administrativa, es pot interposar potestativament un recurs de reposició, en el termini d'un mes a partir de l'endemà de la notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des de l'endemà de la notificació.
Diari Oficial de la Generalitat Valenciana


Sumari del DOGV 3537, del 07-07-1999 (1999/6219)

Informació pública de l'aprovació del Projecte d'Execució de la Via Intersectorial (1ª. Fase) Avinguda de les Germanies.
------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6219


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació del Projecte d'Execució de la Via Intersectorial (1ª. Fase) Avinguda de les Germanies. [1999/M6219]
  
El senyor José María Ángel Batalla, alcalde president de l'Ajuntament de l'Eliana, fa saber:
  
Que l'Ajuntament en Ple, en sessió del dia 27 de maig de 1999, va adoptar, entre altres, el següent acord:
  
Primer
  
Aprovar el projecte d'urbanització, expedient número 5/1999, denominat Projecte d'Execució de la Via Intersectorial (1.ª Fase) Avinguda de les Germanies, redactat per l'enginyer senyor Juan Francisco Moya Soriano, acompanyat d'estudi bàsic de seguretat i salut.
  
Segon
  
Ordenar la publicació en el Butlletí Oficial de la Província de València, en el Diari Oficial de la Generalitat Valenciana i en un diari d'informació general editat a la Comunitat Valenciana, així com al tauler d'anuncis de l'Ajuntament, a fi que, durant un termini de 20 dies hàbils (de dilluns a divendres, puguen efectuar-se les al·legacions, observacions o suggeriments que es consideren convenients.
  
El termini començarà a comptar a partir de la publicació en el Diari Oficial de la Generalitat Valenciana.
  
Tercer
  
Si durant el termini d'exposició no es formulen reclamacions, suggeriments o al·legacions al projecte, aquest quedarà aprovat definitivament.
  
Quart
  
La resolució de l'Alcaldia que done per complit el tràmit haurà de publicar-se en el Diari Oficial de la Generalitat Valenciana i en el Butlletí Oficial de la Província de València.
Diari Oficial de la Generalitat Valenciana


Sumari del DOGV 3638, del 02-12-1999 (1999/9807)

RESOLUCIÓ de 10 de novembre de 1999, de l'Institut Valencià de Finances, per la qual anuncia l'emissió de pagarés de la Generalitat per un import de 76.536.798,00 euros, emissió de 10 de novembre de 1999.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9807


Data del document
:   10-11-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 10 de novembre de 1999, de l'Institut Valencià de Finances, per la qual anuncia l'emissió de pagarés de la Generalitat per un import de 76.140.554,00 euros, emissió de 10 de novembre de 1999. [1999/Q9807]
  
El Conveni de Col·laboració del programa d'emissió de pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això, i d'acord amb la normativa exposada anteriorment, s'han adjudicat pagarés per un import de 85.078.344,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 52.074.545,00 9.209.533.880
  
6 mesos 4.201.000,77 736.093.586
  
12 mesos 366.000,00 02.677.597
Diari Oficial de la Generalitat Valenciana


Sumari del DOGV 3424, del 01-02-1999 (1999/143)

Informació pública de l'estudi de detall referent a la zona que comprenen els carrers Sant Edesio, avinguda del País Valencià, carrer Mestre Guillem i carrer Sant Joan.
------------------------------------------------------------------------------------------------------------------------------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/143


Organisme emissor
:   Ajuntament de Manises

Tipus de document
:   Anunci

Informació pública de l'estudi de detall referent a la zona que comprenen els carrers Sant Edesio, avinguda del País Valencià, carrer Mestre Guillem i carrer Sant Joan. [1998/S143]
  
Amb data 9 de desembre de 1998, l'alcalde president de l'Ajuntament de Manises, ha dictat la resolució número 1.923/1998, amb el contingut següent:
  
Sotmetre a informació pública durant 20 dies hàbils comptadors des de la data de l'última publicació de l'anunci en el Diari Oficial de la Generalitat Valenciana i en un diari d'àmplia difusió, l'estudi de detall presentat per Justo Vilar Mora, referent a la zona que comprenen els carrers Sant Edesio, avinguda del País Valencià, carrer mestre Guillem i carrer Sant Joan, amb els condicionants imposats en l'informe emés pels serveis tècnics municipals. S'acorda la suspensió de l'atorgament de llicències de construcció, demolició i parcel·lació en l'àmbit de l'estudi de detall fins que es produïsca l'aprovació definitiva. La suspensió acordada no produirà efectes fins que no es publique aquest anunci en el Diari Oficial de la Generalitat Valenciana.
  
L'expedient es troba de manifest en el Departament d'Urbanisme i Medi Ambient, i els interessats podran presentar al·legacions durant el termini esmentat.
Diari Oficial de la Generalitat Valenciana


Sumari del DOGV 3504, del 27-05-1999 (1999/4960)

Informació pública de la data d'exposició de les llistes de sol·licitants de beques d'idiomes a països de la Unió Europea.
--------------------------------------------------------------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4960


Organisme emissor
:   Institut Valencià de la Joventut

Tipus de document
:   Anunci

Informació pública de la data d'exposició de les llistes de sol·licitants de beques d'idiomes a països de la Unió Europea. [1999/M4960]
  
En compliment del que disposa la base onzena de la Resolució de 17 de novembre de 1998 del director general de l' Institut Valencià de la Joventut, de convocatòria de beques d'idiomes a països de la Unió Europea, i després d'haver realitzat el procés d'adjudicació, es procedeix a fixar la data d'exposició de les llistes de sol·licitants a les tres seus de l'Institut Valencià de la Joventut, València, Castelló de la Plana i Alacant, que serà l'1 de juny de 1999.